AfriForum by VN-forum om regeringskending van Afrikaanse taalregte in die kollig te plaas - Wêreldwyd
deur Wêreldwyd | Nov 27, 2019 | Blitsnuus, Nuus
Wanneer iemand op Afrikaanse moedertaalonderrig aandring, gebruik regeringslui en ideoloë dit moedswillig om allerlei ongeldige motiewe soos die kastige teruggryp na die vorige bestel of ’n strewe na eksklusiwiteit aan Afrikaanssprekendes toe te dig. “Gemeenskappe word gepolariseer en op al meer terreine verloor mense die selfvertroue om hulle eie taal te gebruik, wat hulle net verder benadeel,” sê Bailey.
Die regering versaak alle inheemse Suid-Afrikaanse tale en die gevolg is dat mense toenemend geradbraakte Engels gebruik. “Dit veroorsaak nie net die genoemde daling van geletterdheidsvlakke in die land nie, maar ook onder meer lewensgevaarlike situasies in die werksplek of gesondheidsdienste, omdat werkers en opdraggewers, of pasiënte en medici mekaar nie behoorlik kan verstaan nie. Sodoende kom al meer menseregte in die gedrang,” voeg Bailey by.